 Markiiba waxaa soo muuqanaya in xilligii kala Guurku u muuqdo mid isku bedelaya isbahaysiyo Siyaasadeed waxaana Isbaheysiyadaas ugu Tunka Roon Madaxweynihii Xiligiisii dhamaaday Shiikh Shariif Shiikh Axmed iyo Guddoomiyihii isaguna Xilkiisii dhamaaday Shariif Xasan Shiikh Aadan, wuxuuna mid walba uu doonayaa inuu kan kale Siyaasadda kaga adkaado, waxaana meesha ka baxay Halggankii ay u soo galeen in mar uun Waddankan Madax ka noqdaan, waxay ahaayeen raggii Dhidibada u aasay Dawladdii jirtay Sedaxdii Sano ee la soo dhaafay iyadoona labada Shariif ay ahaayeen kuwo Saaxiib ku noqday in ay ka muuqdaan Masraxa Siyaasadda Soomaaliya, waxaana Shiikh Shariif laga hayaa isagoo ammaanaya Shariif Xasan inuu yiri Waa Nin la Aamini karo. 